Ek maak dikwels ‘n groot kooksel frikkadelle, want dit vries uitstekend en gebruik dit sommer vir ‘n aandete en dan kosblikke. Dis maklik om te hanteer en in te pak en die ideale proteïen vir ‘n groter maaltyd vir kinders wat laat by die skool moet bly.
Daar is baie maniere om frikkadelle te maak, maar ek verkies om altyd eier daarin te sit, om seker te maak dit bind al die bestanddele saam, sonder om die frikkadelle te ‘styf’ te maak. Gaan lees gerus ook op Nulaid se webwerf wat jy nog alles met eiers kan doen. Daar is ook heelwat interessante inligting en wenke oor eiers, wat jy dalk nie eers geweet het nie.